La munte s-a reîntors iarna. La acest moment, drumarii brașoveni acționează cu peste 50 de utilaje de deszăpezire în mai multe zonele afectate de ninsoare.
Potrivit, Direcției Regionale de Drumuri și Poduri Brașov, cele mai afectate sunt drumurile montane de mare altitudine: DN1 – la Predeal în județul Brașov, DN1A – Săcele – Cheia în județele Brașov și Prahova, DN11 – pasul Oituz, județul Covasna și DN15 – zona Borsec, județul Harghita.
Șoferii sunt sfătuiți să conducă în condiții de iarnă și să nu plece la drum dacă nu au mașinile echipate corespunzător.